ດ້ວຍ​ຜູ້​ມີ​ສິດ ​ເລືອກ​ຕັ້ງ 30 ເປີ​ເຊັນ, ແມ່​ຍິງ ອັ​ຟ​ກາ​ນິ​ສ​ຖານ ໄດ້​ກາຍ​ເປັນ ​ຜູ້​ທີ່​ມີ​ຄວາມ​ສຳ​ຄັນ ຫຼາຍ​ຂຶ້ນກວ່າ​ເກົ່າ
ການ​ສະ​ແດງ​ຄວາມ​ຄິດ​ເຫັນ​ ຂອງ​ອົງ​ການກາ​ລ​ລັອບ ໄດ້​ສະ​ແດງ​ໃຫ້​ເຫັນແມ່ຍິງ ອັຟການິສຖານ ເກືອບເຄິ່ງນຶ່ງ ຮູ້ສຶກບໍ່ພໍໃຈ ກັບຊີວິດຂອງເຂົາເຈົ້າ.
ປະຊາຊົນ ອັຟການິສຖານ ເກົ້າລ້ານຫ້າແສນຄົນ ຈະພາກັນໄປປ່ອນບັດຢູ່ສະຖານທີ່ ເລືອກຕັ້ງ ໃນວັນເສົາມື້ນີ້ ເຊິ່ງ 30 ເປີເຊັນໃນນັ້ນ ແມ່ນແມ່ຍິງ ນັກຂ່າວວີໂອເອ ອາເຢ ຊາ ແທນຊີມ (Ayesha Tanzeem) ແມ່ນຢູ່ໃນ ອັຟການິສຖານ ເພື່ອລົມນຳເຂົາເຈົ້າ ກ່ຽວກັບ ຄວາມຫວັງ, ຄວາມຢ້ານກົວ ແລະ ຄຳຕຳໜິຕ່າງໆຂອງເຂົາເຈົ້າ ເຊິ່ງ ພຸດທະ ສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ວັນເສົາມື້ນີ້ຈະເປັນຂີດໝາຍການເລືອກຕັ້ງປະທານາທິບໍດີຄັ້ງທີ 4 ໃນອັຟການິສຖານ ນັບຕັ້ງແຕ່ການຕົກອຳນາດຂອງກຸ່ມຕາລີບານໃນປີ 2001 ທັງລັດຖະບານ ແລະ ອົງ ການຈັດຕັ້ງສາກົນໄດ້ຍົກຍ້ອງຄວາມກ້າວໜ້າຕ່າງໆທີ່ປະເທດດັ່ງກ່າວໄດ້ເຮັດໃນສອງ ທົດສະວັດທີ່ຜ່ານມາ, ໂດຍສະເພາະໃນແງ່ຂອງສິດທິຂອງແມ່ຍິງ ແລະ ອີກຄັ້ງນຶ່ງ, ການສະແດງຄວາມຄິດເຫັນຂອງອົງການ ກາລລັອບ ໄດ້ສະແດງໃຫ້ ເຫັນແມ່ຍິງ ອັຟການິສຖານ ເກືອບເຄິ່ງນຶ່ງ ຮູ້ສຶກບໍ່ພໍໃຈກັບຊີວິດຂອງເຂົາເຈົ້າ, ເຂົາເຈົ້າ ເລືອກທີ່ຈະອອກໄປ ຈາກປະເທດຢ່າງຖອນວອນຫຼາຍກວ່າ ຫຼາຍຄົນໃນນັ້ນໄດ້ສະແດງ ໃຫ້ເຫັນຄວາມອຶດອັດຂອງເຂົາເຈົ້າ ດ້ວຍການຕັດສິນໃຈທີ່ຈະບໍ່ລົງຄະແນນສຽງ ນາງ ຊາບນຳ ຢູຊູຟີ ຈາກນະຄອນຫຼວງ ກາບູລ ກ່າວວ່າ “ໃນໄລຍະຫ້າປີທີ່ຜ່ານມາ, ລັດ ຖະບານບໍ່ໄດ້ເຮັດຫຍັງທີ່ມີປະໂຫຍດເລີຍ ໂດຍສະເພາະເຂົາເຈົ້າບໍ່ໄດ້ເຮັດຫຍັງເພື່ອ ແມ່ຍິງ ຜູ້ລົງແຂ່ງຂັນຄົນອື່ນໆກໍຍັງໄດ້ໃຫ້ຄຳສັນຍາທີ່ບໍ່ມີຄວາມໝາຍຫຍັງ ມັນຈະບໍ່ມີ ຫຍັງປ່ຽນແປງ ” ຫຼັງຈາກການກ່າວຫາ ກ່ຽວກັບ ການສໍ້ໂກງໃນການເລືອກຕັ້ງຄັ້ງທີ່ຜ່ານມາ, ການປ່ອນ ບັດລົງຄະແນນສຽງໃນ ອັຟການິສຖານ ຕອນນີ້ ຮຽກຮ້ອງໃຫ້ມີການຖ່າຍຮູບ ແລະ ຈ້ຳ ການິ້ວມືຂອງຜູ້ລົງຄະແນນສຽງທຸກຄົນ ໃນຫຼາຍພາກສ່ວນຂອງປະເທດທີ່ມີວັດທະນະ ທຳຫົວອະນຸລັກນັ້ນ, ບັນດານັກເຄື່ອນໄຫວມີຄວາມເປັນຫ່ວງວ່າ ພວກເຈົ້າໜ້າທີ່ແມ່ນ ບໍ່ໄດ້ເຮັດວຽກເປັນຢ່າງດີ ກ່ຽວກັບ ການອະທິບາຍວ່າທຸກຢ່າງຈະຖືກເກັບເປັນຄວາມ ລັບ ນາງ ແມຣຽມ ເດີຣານີ, ນັກເຄື່ອນໄຫວຈາກເມືອງ ຄັນດາຮາ ໄດ້ກ່າວວ່າ “ໃນພາກພື້ນ ນີ້, ນີ້ແມ່ນບັນຫາທີ່ລະອຽດອ່ອນ ໂດຍສະເພາະໃນຂົງເຂດຊົນນະບົດ ແລະ ເມືອງ ຂອງເຮົາ ມັນຍາກຫຼາຍທີ່ຈະຊັກຊວນ ໃຫ້ພວກແມ່ຍິງ ໄປລົງຄະແນນສຽງ ຖ້າເຂົາເຈົ້າ ຕ້ອງຖືກຖ່າຍຮູບ ຍ້ອນບັນຫານີ້ພຽງບັນຫາດຽວ, ແມ່ຍິງຫຼາຍຄົນຈະຢູ່ເຮືອນ ” ແຕ່ແມ່ຍິງຫຼາຍກວ່າ 3 ລ້ານຄົນແມ່ນໄດ້ລົງທະບຽນເພື່ອປ່ອນບັດຄະແນນສຽງ ຫຼາຍ ຄົນໃນນັ້ນແມ່ນຊາວໜຸ່ມ ແລະ ເຕັມໄປດ້ວຍຄວາມຫວັງ, ຜູ້ທີ່ຢາກຄວບຄຸມໂຊກຊະ ຕາຂອງເຂົາເຈົ້າເອງ ນາງ ຊາບນຳ ນົວຣິສ ຈາກນະຄອນຫຼວງ ກາບູລ ກ່າວວ່າ “ພວກເຮົາຈະລົງຄະແນນສຽງ ພວກເຮົາຢາກເລືອກອະນາຄົດຂອງພວກເຮົາເອງ ນີ້ແມ່ນຄວາມຮັບຜິດຊອບຂອງປະ ຊາຊົນ ອັຟການິສຖານ ທຸກຄົນ ຖ້າເຮົາບໍ່ລົງຄະແນນສຽງ, ພວກເຮົາກໍຈະບໍ່ສາມາດ ຮຽກຮ້ອງສິດທິຂອງພວກເຮົາຈາກລັດຖະບານຕໍ່ໄປ ” ບັນດາຜູ້ລົງແຂ່ງຂັນທັງຫຼາຍແມ່ນກຳລັງພະຍາຍາມຢ່າງໜັກ ເພື່ອດຶງດູດກຸ່ມດັ່ງກ່າວນີ້ ການເລືອກຕັ້ງແມ່ນຄາດວ່າ ຈະມີຄະແນນສູສີກັນ ແລະ 3 ລ້ານຄົນກໍແມ່ນຕົວເລກທີ່ ໃຫຍ່ ຄວາມສຳຄັນຂອງຄະແນນສຽງຈາກແມ່ຍິງແມ່ນເຫັນໄດ້ຢ່າງຊັດເຈນ ຈາກການທີ່ວ່າ ຜູ້ລົງແຂ່ງຂັນປະທານາທິບໍດີສ່ວນຫຼາຍ ໄດ້ສັນຍາວ່າ ຈະປົກປ້ອງສິດທິຂອງບັນດາ ແມ່ຍິງ ບໍ່ວ່າຜູ້ລົງແຂ່ງຂັນຄົນໃດທີ່ໄດ້ຊະນະຈະຮັກສາຄຳສັນຍາຂອງເຂົາເຈົ້າຫຼືບໍ່ນັ້ນ, ມັນຍັງບໍ່ເປັນທີ່ຮູ້ຈັກເທື່ອ ”